**Sub a cerului cunună**

*CTN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pași mă duc pe nori de stele

Tulburându-mi înțelesul,

Iar în ochii dragii mele

Se cufundă universul!

Vântul ar putea să-i spună

Pe unde îmi umblă gândul,

Ce pustiuri de furtună

Mă învăluie cu rândul

Și ce freamăt mă cuprinde

Când pășesc sub clar de lună.

Focul inimii se-aprinde

Și timid o prind de mână.

Dau năvală simțăminte

Ce credeam că-s în uitare,

Tremuratul mă cuprinde

Vrând să-i fur o sărutare!

În a ochilor abisuri

Rătăcesc fără scăpare

Și purtat de alte visuri

Pietre bat pe trotuare.

Fraga buzelor mă-mbie,

Gândul pare să asculte

Și să cadă în robie

Sub chemări necunoscute.

Sus, pe cer atârnă luna

Prinsă de ascunse ațe,

Raze împletesc cununa

Celei care-mi stă în brațe!